《和贵司丞雨中述怀 其一》
明代·郑真

联璧光辉重万金，功名未许谢朝簪。百年正属风云会，一片宁甘铁石心。

彩凤双飞华阁表，征鸿齐度画楼深。埙篪唱和今何似，请把周诗雅颂吟。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。